
PLANAVIMO DARBŲ PROGRAMA 
DETALIOJO PLANAVIMO DOKUMENTUI KEISTI

1. Planavimo dokumento pavadinimas: UAB „Yglė“ teritorijos Ozo g. 10 detaliojo plano sprendinių keitimas žemės sklypuose Ozo g. 10 (kadastro Nr. 0101/0021:479) ir Ozo g. 10B (kadastro Nr. 0101/0021:497) inicijavimo sutarties pagrindu.
2. Planuojamos teritorijos (sklypų) adresas: žemės sklypai Ozo g. 10 (kadastro Nr. 0101/0021:479) ir Ozo g. 10B (kadastro Nr. 0101/0021:497).
3. Planuojamos teritorijos plotas: apie 1,8 ha.
4. Planavimo organizatorius: Vilniaus miesto savivaldybės administracijos direktorius, Konstitucijos pr. 3, LT-09601, Vilnius, tel. +370 5 211 2000, el. p. savivaldybe@vilnius.lt.
5. Planavimo iniciatorius: juridinis asmuo.
6. Rengėjas: pasirenka planavimo iniciatorius.
7. Planavimo pagrindas: iniciatoriaus prašymas.
[bookmark: _Hlk205292832]8. Planuojamos teritorijos kvartalo riba: teritorija apribota užstatyta teritorija, parengtais galiojančiais detaliaisiais planais ir Ozo gatve. 
9. Planavimo tikslai ir detaliojo plano uždaviniai: žemės sklype Ozo g. 10 (kadastro Nr. 0101/0021:479) pakeisti nustatytą žemės naudojimo būdą iš pramonės ir sandėliavimo objektų teritorijos į daugiabučių gyvenamųjų pastatų ir bendrabučių teritorijos ir (ar) komercinės paskirties objektų teritorijos, visuomeninės paskirties teritorijos, susisiekimo ir inžinerinės infrastruktūros objektų teritorijos ir (ar) kitus galimus naudojimo būdus, sklype Ozo g. 10B (kadastro Nr. 0101/0021:497) nustatyti kitus galimus žemės naudojimo būdus, sklypuose nustatyti teritorijos naudojimo ir užstatymo reglamentus, esant poreikiui sujungti, padalyti ir kitaip pertvarkyti žemės sklypus vadovaujantis Vilniaus miesto savivaldybės teritorijos bendrojo plano sprendiniais (pagal pridedamą miesto plano ištrauką).
10. Papildomi planavimo uždaviniai: suformuoti optimalią urbanistinę struktūrą, suplanuoti optimalų inžinerinių komunikacijų koridorių tinklą; numatyti funkcinius bei kompozicinius ryšius su gretimomis teritorijomis; numatyti pėsčiųjų, dviračių takų ryšių sistemą, kitas susisiekimo komunikacijas ir joms funkcionuoti reikalingų servitutų poreikį; numatyti teritorijas želdynų plėtrai, priemones jiems atkurti, esamų apsaugai ir naudojimui; prireikus, nurodyti nustatytas ir (ar) nustatyti konkrečias Specialiųjų žemės naudojimo sąlygų įstatyme nurodytas teritorijas, kuriose taikomos specialiosios žemės naudojimo sąlygos; išsaugoti kraštovaizdžio savitumą; vykdyti institucijų išduotose planavimo sąlygose nurodytus reikalavimus; pateikti papildomą informaciją, reikalingą detaliojo plano sprendiniams paaiškinti ir (ar) įgyvendinti.
11. Papildomi reglamentai: 
- teritorijos tūrinės ir erdvinės kompozicijos reikalavimai; 
- susisiekimo komunikacijų išdėstymas; 
- numatomų susisiekimo komunikacijų (aptarnaujančių gatvių ir pagalbinių gatvių trasų), skirstomųjų tinklų, jiems funkcionuoti reikalingų servitutų išdėstymas;
- siūlomas pastatų išdėstymas; kraštovaizdžio savitumui išsaugoti svarbių gamtinių elementų reikalavimai, saugotini želdiniai ir (ar) jų grupės; 
- pastatų, formuojančių gatvių užstatymą, aukščio ir gatvių pločio santykio, pastatų formų ir tūrių formavimo reikalavimai; parengti suvestinį inžinerinių tinklų, susisiekimo, želdynų, sklypo ribų nužymėjimo ir servitutų bei kitus brėžinius paaiškinančius planuojamus sprendinius ir pan.
- nustatyti mišrios paskirties teritorijos vystymo sąlygas, numatant gyvenamosios, komercinės, administracinės ar visuomeninės paskirties funkcijų derinimą bei, atsižvelgiant į teritorijoje esančias atitinkamų paslaugų funkcijas ir jų poreikį, nustatyti papildomą reglamentą dėl šių funkcijų patalpų dalies (procento) pastatuose;
[bookmark: _Hlk116901670]13. Tyrimai ir galimybių studijos: parengti planuojamos teritorijos topografinį planą; atlikti medžių inventorizaciją; atlikti planuojamos ir aplinkinės teritorijos gamtinės ir urbanistinės aplinkos analizę. 
14. SPAV reikalingumas: nereikalingas.
15. Detaliojo plano koncepcijos rengimas: nerengiama. 
16. Atviras konkursas geriausiai urbanistinei idėjai atrinkti: nereikalingas.
17. Sprendinių nepriklausomas ekspertinis vertinimas: nereikalingas.
18. Suplanuotų urbanistinių struktūrų vizualizacijos 3D formatu ir maketo parengimas: 
Į 3d.vilnius.lt įkelti planuojamo urbanistinio užstatymo 3D modelį. Įvertinus esamą būklę ir parengus detaliojo plano sprendinius, sprendinių konkretizavimo stadijoje vyriausiajam architektui įvertinus poreikį, pateikti formuojamų urbanistinių struktūrų maketą, reikalingą detaliojo plano sprendiniams paaiškinti.
19. Esamos būklės įvertinimo stadija: atliekama.
20. Informacinio (ių) stendo(ų) vieta(os) ir stendo matmenys: informacinių stendų vietos nurodytos tvirtinamoje miesto plano ištraukoje. Informacinio stendo matmenys nemažesni nei 
1,5 kv. m.
21. Detaliojo planavimo etapai: parengiamasis, rengimo ir baigiamasis etapai.
22. Viešumo užtikrinimas: detaliojo plano rengimo viešumo procedūros atliekamos teisės aktuose nustatyta tvarka. 
23. Planavimo terminai: nurodomi teritorijų planavimo proceso inicijavimo sutartyje.
24. Derinimo procedūra: detalųjį planą derinti Topografijos, inžinerinės infrastruktūros, teritorijų planavimo ir statybos elektroninių vartų informacinėje sistemoje (TPS „Vartai“).
25. Kiti reikalavimai: trūkstamus planavimui pradinius duomenis organizatorius paveda surinkti rengėjui. Projektą rengti ant skaitmeninių žemėlapių, panaudojant M 1:500 – M1:1000 duomenis. Planavimo organizatorius patvirtintą dokumentą turi užregistruoti www.tpdr.lt.
